**MAGALLERY**

**2020. GADA RUDENS KONKURSA NOLIKUMS**

**1. Rīkotājs un mērķis.** MAGALLERY rīko Latvijas Mākslas akadēmijas (LMA) maģistrantūra ar pamatmērķi sniegt iespēju jaunajiem māksliniekiem uz noteiktu laiku izstādīt mākslas darbus LMA 22. un 13. telpā, lai veicinātu jauno mākslinieku atpazīstamību.

**2. Dalība.** Konkursā aicināti piedalīties LMA maģistra programmas studenti.

**3. Norises laiks.** MAGALLERY ekspozīcija būs mainīga. Noteiktos laika periodos tiks izsludināta jauna pieteikšanās. Tādējādi sniedzot iespēju studentiem atkārtoti un no jauna pieteikt savu kandidatūru. Pirmā konkursa komisijas izvēlēto autoru darbi tiks eksponēti MAGALLERY (22. telpa) un doktorantūras telpā (13. telpa) no 2020. gada 13. novembra līdz 2021. gada 13. janvārim. Pieteikumus gaidīsim no 26. oktobra līdz 1. novembrim ieskaitot. Rezultātu un uzvarētāju paziņošana notiks 4. novembrī.

**4. Noteikumi.** Dalībnieki pēc brīvas izvēles iesniedz vienu mākslas darbu, kura izmēri nepārsniedz 2 x 3 m un nav mazāki par 42 x 59 cm (apmēram A2). Tas drīkst būt gan video darbs, gan neliels 3D objekts, gan 2D radošs darbs. Līdz 1. novembrim ieskaitot dalībnieki elektroniski aizpilda pieteikuma anketu, kurā norādīta: 1) informācija par autoru, 2) darba anotācija, 3) darba attēls, 4) darba uzstādīšanas specifika. Piedaloties konkursā, dalībnieki apstiprina, ka iepazinušies ar konkursa nolikumu un tam piekrīt.

**5. Komisija.** Iesniegtos pieteikumus un lēmumu par eksponējamo darbu autoriem izskatīs un pieņems komisija, kuru veido maģistrantūras un doktorantūras pārstāvji. Vērtējot tiks ņemts vērā darba mākslinieciskais izpildījums, kvalitāte un vēstījums (koncepts).

**6. Eksponēšana.** Pēc konkursa rezultātu apstiprināšanas un paziņošanas mākslinieki iesniegs savu darbu oriģinālus MAGALLERY. Rīkotāji apņemas segt izvēlēto darbu uzstādīšanas izdevumus un apsargāt telpas.

**7. Citi noteikumi.** Mākslinieki uzņemas personīgi segt darba transportēšanas izmaksas uz LMA. Pēc izstādīšanas perioda beigām, iepriekš saskaņojot laiku, darbi jāizņem. Konkursa kontaktpersonas ir maģistrantūras izglītības metodiķe Diāna Anna Kreicberga un studiju darba administratore Elma Eižēnija Pētersone, e-pasts: magistrantura@lma.lv; tālrunis:

+371 26137572.